****

**IGYVENDINAMAS PROJEKTAS „MOBILIOS KOMANDOS APRŪPINIMAS ĮRANGA IR TRANSPORTO PRIEMONE ELEKTRĖNŲ SAVIVALDYBĖJE“**

Elektrėnų savivaldybės administracija 2024 m. gegužės 29 d. pasirašė projekto Nr. 09-010-P-0023 „Mobilios komandos aprūpinimas įranga ir transporto priemone Elektrėnų savivaldybėje“ įgyvendinimo sutartį. Projekto įgyvendinimui skirtas finansavimas – 68 264,57 Eur.

**Projekto vykdytojas** –Elektrėnų savivaldybės administracija.

**Projekto partneris** – Elektrėnų savivaldybės sveikatos centras.

**Administruojančioji institucija** – Centrinė projektų valdymo agentūra.

**Projektu sprendžiamos problemos** – projektu siekiama padidinti ilgalaikės priežiūros paslaugų prieinamumą, šių paslaugų apimtį ir kokybę. Dėl sumažėjusių savirūpos gebėjimų ir sveikatos

sutrikimų slaugos ir (arba) socialinės priežiūros paslaugų poreikis senyvo amžiaus žmonėms auga, jiems vis dažniau prireikia kompleksinių (slaugos ir socialinių) paslaugų. Spartus visuomenės senėjimas tampa svarbiu iššūkiu, siekiant rūpintis senyvo amžiaus asmenų sveikata ir gyvenimo kokybe. Elektrėnų savivaldybėje ambulatorinės slaugos paslaugas namuose (toliau – ASPN) teikia – VšĮ Elektrėnų savivaldybės sveikatos centras (toliau – Elektrėnų SSC). Pagal Valstybinės ligonių kasos prie Sveikatos apsaugos ministerijos 2022 m. duomenis Elektrėnų SSC ASPN paslaugas teikia 300 pacientų, iš jų yra 100 asmenų nustatyti specialieji poreikiai. Šios paslaugos per 2022 m. suteiktos 4075 kartus. Projekto įgyvendinimo metu prie Elektrėnų SSC bus prijungiamos kitos sveikatos įstaigos, atsižvelgiant į tai ASPN paslaugos plėsis ir Vievio mieste. Prognozuojama, kad ASPN paslaugas gaunančių asmenų skaičius padidės apie 400. Vertinant tai, poreikis paslaugai gauti tik didėja, o paslaugų suteikimo laikas ilgėja, iškyla grėsmė suteikti paslaugas neefektyviai. Todėl šiam tikslui pasiekti reikalinga pagerinti Mobilios komandos specialistų teikiamas ASPN paslaugas, aprūpinant medicinine įranga bei transporto priemone. Elektrėnų SSC turi ASPN paslaugas teikiančią specialistų komandą: 2 slaugytojai, 2 slaugytojų padėjėjai ir 1 kineziterapeutas.

**Projekto tikslas –** padidinti ilgalaikės priežiūros paslaugų prieinamumą, jų apimtį ir kokybę teikiant paslaugas neįgaliesiems ir senyvo amžiaus asmenims, Elektrėnų savivaldybėje.

**Projekto tikslinė grupė –** bet kokio amžiaus asmenys, kuriems yra nustatyta negalia, darbingumo lygis ar nesavarankiškumo lygis, atliktas slaugos paslaugų poreikio vertinimas pagal klausimyną, asmenys, sergantys pavojinga gyvybei liga, kurių sveikatos būklė atitinka paliatyviosios pagalbos indikacijas ir kuriems reikalingos ilgalaikės priežiūros paslaugos, taip pat asmenys, kuriems ilgalaikė priežiūra reikalinga dėl psichikos sveikatos sutrikimų (sergantys senatvine demencija ir Alzheimerio liga). Taip pat senatvės pensinio amžiaus sulaukę asmenys, dėl amžiaus iš dalies ar visiškai netekę gebėjimų savarankiškai rūpintis savo asmeniniu (šeimos) gyvenimu ir dalyvauti visuomenės gyvenime bei sergantys lėtinėmis ligomis, kuriems reikalingos ilgalaikės priežiūros paslaugos, taip pat jų šeimos, vietos bendruomenės.

Projekto įgyvendinimo metu bus įsigytas elektromobilis su įkrovimo stotele bei medicininė ir kita įranga.

**Projekto įgyvendinimo pabaiga** – 2025-05-31.

Projektas finansuojamas Ekonomikos gaivinimo ir atsparumo didinimo priemonės ir valstybės biudžeto lėšomis.